Erika Kirpu

Erika Kirpu (sündinud 22. juunil 1992 Moskvas) on Eesti epeevehkleja, maailmameister, olümpiavõitja. 

Ta lõpetas 2010. aastal Tartu Annelinna Gümnaasiumi ja 2014. aastal Tallinna Tehnikaülikooli sotsiaalteaduskonna õigusteaduse erialal.

Kirpu osales Eesti vehklejate naiskonnas, mis võitis 2013. aastal Zagrebis Euroopa meistrivõistlustel vehklemises kuldmedali. 2012. aastal võitis ta Legnanos Euroopa pronksi. 

Individuaalvõistlejana tuli Kirpu 2008. aastal Euroopa meistriks kadettide vanuseklassis. Juunioride seas võistles ta Euroopa ja maailmameistrivõistlustel.  

2009. aastal pälvis Kirpu noore sportlase preemia.

2013. aastal aasta võistkonna tunnustuse pälvinud Eesti epeenaiskonna liige.

2014. aastal Kaasanis toimunud maailmameistrivõistlustel võitis ta individuaalses võistluses pronksmedali ja naiskondlikus epees hõbeda. Sama aasta lõpus nimetati ta Eesti aasta naissportlaseks.

2015. aastal võitis ta Šveitsis toimunud Euroopa meistrivõistlustel naiskondlikus epees hõbemedali.

2021. aastal tuli ta Tokyo olümpiamängudel Eesti naiskonna koosseisus olümpiavõitjaks.

Saavutused

Olümpiamängudel 
2020  Tokyos
  olümpiavõitja naiskondlikus epees

Maailmameistrivõistlused 
2014  Kaasanis:
  hõbemedal naiskondlikus epees
  pronksmedal individuaalses epees

2017  Leipzigis:
  kuldmedal naiskondlikus epees

Euroopa meistrivõistlused
2012  Legnanos:
  pronksmedal naiskondlikus epees
2013  Zagrebis:
  kuldmedal naiskondlikus epees
2015  Montreux's:
  hõbemedal naiskondlikus epees
2016  Torunis:
  kuldmedal naiskondlikus epees
2018  Novi Sadis:
  pronksmedal naiskondlikus epees

Tunnustus
 2011 Eesti Vabariigi spordipreemia (kuldmedali võitmise eest juunioride vehklemise maailmameistrivõistlustel naiskonna (Julia Beljajeva, Anu Hark, Erika Kirpu, Nelli Paju) koosseisus 2010. aastal)
 2013 aasta võistkond (koosseisus Julia Beljajeva, Irina Embrich, Erika Kirpu ja Kristina Kuusk)
 2014 aasta sportlane
 2014 aasta võistkond (koosseisus Julia Beljajeva, Irina Embrich, Erika Kirpu ja Kristina Kuusk)
 2015 Eesti Vabariigi spordipreemia (koos Julia Beljajeva, Irina Embrichi ja Kristina Kuusega)
 2017 aasta võistkond (koosseisus Julia Beljajeva, Irina Embrich, Erika Kirpu ja Kristina Kuusk)
 2018 Eesti Vabariigi spordipreemia (vehklemise epeenaiskonna liikmed Irina Embrich, Julia Beljajeva, Erika Kirpu ja Kristina Kuusk, kes võitsid 2017. aastal vehklemise MM-il võistkondliku kuldmedali)
2022 Valgetähe II klassi teenetemärk

Isiklikku 
Tema isa oli vehkleja ja vehklemistreener Viktor Kirpu (1955–2018), ema on vehklemistreener Irina Satanenko (s. 26. mail 1963).

Alates 2016. aastast elab ja treenib ta Itaalias Milanos. Elukaaslane Enrico Garozzo alustas 2017 vene keele õpinguid.

Viited

Välislingid 

 "Märka järgnevat põlvkonda: Erika Kirpu" Eesti Olümpiakomitee infokiri, 29. august 2014
 "Erika Kirpu jõudis MK-etapil Brasiilias 16 parema hulka" Õhtuleht, 19. mai 2013
 "Erika Kirpu, Eesti esivehkleja" ÕL, 26. märts 2012
 Erika Kirpu FIE kodulehel
 Erika Kirpu "Aus mäng ja väärtused spordis" Youtube/olumpiaharidus (Eesti Olümpiaakadeemia), 13. aprill 2012
 Marii Kangur "Vehkleja Erika Kirpu sõitis turniirile Slovakkiasse" Postimees, 20.04.2012

Eesti vehklejad
Eesti olümpiavõitjad
Tartu inimesed
Tallinna Tehnikaülikooli vilistlased
Valgetähe II klassi teenetemärgi kavalerid
Sündinud 1992